ROMÂNIA
JUDEȚUL DÂMBOVIȚA
COMUNA I.L.CARAGIALE

RAPORT DE SPECIALITATE
Cu privire la proiectul de hotărâre privind stabilirea sumei cheltuielilor de executare silită ocazionate cu tipărirea și comunicarea prin poștă a documentelor de executare silită

Nr.  3185/08.04.2024                                               

1. NECESITATEA
   
   	 Prin  referatul de aprobare nr. 3184 din data de  08.04.2024 , domnul Primar Adrian Năstase propune elaborarea unui proiect  de hotărâre cu privire la stabilirea  sumei cheltuielilor de executare silită ocazionate de tipărirea și comunicarea prin poștă a documentelor de executare silită.

2. OPORTUNITATEA
	Stabilirea sumei cheltuielilor de executare silită ocazionate de tipărirea și comunicarea  prin poștă a documentelor de executare silită se impune în vederea eficientizării activității de colectare, întrucât comunicarea prin poștă a actelor de executare silită  se efectuează în regim de corespondență neprioritară cu confirmare de primire, în cazul titlurilor executorii, somațiilor de plată și a popririlor aferente creanțelor fiscale, tariful comunicat de către Compania Națională Poșta Română fiind de 9.5 lei / plic.

3. LEGALITATEA
		Susținerea din punct de vedere legal al proiectului propus, este fundamentată pe prevederile 
· Art. 256), alin (1), (4) și (6) din Legea nr 207/2015, privind Codul de Procedură Fiscală, cu modificările și completările ulterioare:
,,(1) Cheltuielile ocazionate cu efectuarea procedurii de executare silită  sunt în sarcina debitorului.
  (4) Cheltuielile de executare silită  a creanțelor  fiscale se avansează de organul de executare silită, din bugetul acestuia.
  (6) Sumele recuperate în contul  cheltuielilor de executare silită se fac venit la bugetul din care au fost avansate, cu excepția  sumelor reprezentând  cheltuieli de executare silită a creanțelor fiscale administrate de organul fiscal central, care se fac venit la bugetul de stat, dacă legea nu prevede altfel.,,
-Art. 670 din Codul de Procedură  Civilă;
4. CONSIDERENTE DE ORDIN TEHNIC ȘI ECONOMIC
	Stabilirea sumei cheltuielilor de executare silită ocazionate  de tipărirea și comunicarea prin poștă a documentelor  de executare silită  are un impact  pozitiv asupra bugetului local al Comunei I.L.Caragiale, prin recuperarea acestora în procedura de executare silită.
	Având în vedere că propunerea de mai sus a fost făcută în conformitate  cu prevederile legale în vigoare, că este necesară și oportună, s-a întocmit proiect de hotărâre cu privire la stabilirea sumei  cheltuielilor de executare  silită ocazionate de tipărirea și comunicarea prin poștă a documentelor de executare  silită, proiect  de hotărâre care va fi supus spre dezbatere și aprobare în Consiliul  Local al Comunei I.L.Caragiale.

